open-index/open-wikipedia-markdown huggingface dataset:
Έντουαρντ Μάγκνους

Ο **Έντουαρντ Μάγκνους** (γερμ. *Eduard Magnus* 1799-1872) υπήρξε Γερμανός ζωγράφος.
## Βιογραφία
Γεννήθηκε στις 7 Ιανουαρίου 1799 στο Βερολίνο. Ο πατέρας του ήταν έμπορος μετάξης. Αδελφός του ήταν ο νεώτερος Γκούσταβ Μάγκνους, φυσικός. Ο πατέρας του τον έβαλε να σπουδάσει ιατρική. Άλλαξε όμως και φοίτησε αρχιτεκτονική στην Ακαδημία των Τεχνών του Βερολίνου. Ήταν αυτοδίδακτος ζωγράφος, ενώ έκανε μαθητευόμενος στον ζωγράφο και συντηρητή Γιάκομπ Σλέζινγκερ. Άρχισε να επιδίδεται ως ζωγράφος πορτρέτων και, αφού απόκτησε κάποια οικονομική ανεξαρτησία, πήγε στο Παρίσι και Ρώμη, Βέλγιο και Ολλανδία για να συνεχίσει τις σπουδές του. Επέστρεψε και εγκαταστάθηκε στο Βερολίνο. Εκλέχτηκε μέλος της Ακαδημίας το 1837 και διορίστηκε καθηγητής πανεπιστημίου το 1844, και μέλος της Γερουσίας της Βασιλικής ακαδημίας των Τεχνών το 1866. Εκτός από τη ζωγραφική ασχολήθηκε με την θεωρία της της τέχνης. Έκανε πολλές διαλέξεις περί αρχιτεκτονικής και φωτισμού έργων ζωγραφικής και γλυπτικής. 

Απεβίωσε στις 8 Αυγούστου 1872 στη γενέτειρά του.

## Εργογραφία
thumb|αριστερά|250px|Επιτύμβιο ανάγλυφο στον τάφο του Μάγκνους στο νεκροταφείο του Βερολίνου
Ζωγράφισε σημαντικές προσωπικότητες της εποχής του χωρίς κομπασμούς και κολακεία. Επειδή σπάνια υπόγραφε τους πίνακες που ζωγράφιζε, δεν υπάρχει πλήρης κατάλογος των έργων του. 
### Πίνακες (ενδεικτικά)
thumb|right|200px|Πορτραίτο του Άντολφ Μέντζελ, πίνακας του Μάγκνους, 1843
thumb|right|200px|Πορτραίτο της Τζένυ Λιντ, πίνακας του Μάγκνους, 1846
* *Anna von Pfuel* geb. Gräfin von Brühl (1865)
* *Ernestine von Wildenbruch geb. von Langen* (1848)
* *Adolph Menzel* (1837)
* *Jenny Lind* (1846, 114 cm x 99 cm)
* *Zwei Kinder. mit Blumend spielend* (1838, 91,5 cm x 99,5 cm)
* *Maria Magdalena, büssend* (97 cm x 78 cm)
* *In italienischer Tracht* (1841, 90 x 70 cm)
* *Gräfin Mathilda zu Lynar* (47,5 cm x 37,5 cm)

### Βιβλία
* *Die Polychromie vom künstlerischen Standpunkte*. Strauss, Berlin 1872.
* *Über die Einrichtung und Beleuchtung von Räumen zur Aufstellung von Gemälden und Sculpturen*. Ernst & Korn, Berlin 1864.
## Παραπομπές

## Πηγές

* Ludwig Gläser: *Eduard Magnus. Ein Beitrag zur Berliner Bildnismalerei des 19. Jahrhunderts*. Arani VG, Berlin 1963.
* Irmgard Wirth: *Berliner Malerei im 19. Jahrhundert*. Siedler Verlag, Berlin 1990, ISBN 3-572-10011-9, S. 129.
* Lionel von Donop: Magnus, Eduard. In: Allgemeine Deutsche Biographie (ADB). Band 20, Duncker & Humblot, Leipzig 1884, S. 75–77.

Κατηγορία:Γερμανοί ζωγράφοι
Παυλόπουλος

Το ελληνικό επώνυμο **Παυλόπουλος** μπορεί να αναφέρεται σε ένα από τα παρακάτω πρόσωπα:

* Γιώργης Παυλόπουλος (1924; - 2008), ποιητής της μεταπολεμικής γενιάς
* Προκόπης Παυλόπουλος (γεν. 1950), καθηγητής πανεπιστημίου και πολιτικός

## Δείτε επίσης
* Παύλος Παυλόπουλος

Κατηγορία:Ελληνικά επώνυμα
Big Jack (τραγούδι)

Το **Big Jack** είναι ένα τραγούδι από το αυστραλιανό ροκ συγκρότημα AC/DC. Είναι το δεύτερος ενιαίο και το τρίτο κομμάτι στο πιο πρόσφατο άλμπουμ της μπάντας, Black Ice. Αυτό το τραγούδι ήταν νούμερο 53, στη λίστα των Rolling Stones με τα 100 καλύτερα τραγούδια του 2008. Το τραγούδι χαρακτηρίστηκε επίσης σε ένα επεισόδιο CSI: Miami με τίτλο «Divorce Party". Είναι επίσης ένα από τα τραγούδια από το άλμπουμ "Black Ice", που έπαιζε στη περιοδεία του άλμπουμ τους, Black Ice,  που άρχισε τον Οκτώβριο του 2008 και ολοκληρώθηκε τον Ιούνιο του 2010.

## Τα μέλη του συγκροτήματος
* Άνγκους Γιανγκ  - κιθάρα
* Μάλκολμ Γιανγκ  - κιθάρα
* Μπράιαν Τζόνσον - φωνητικά
* Κλιφ Ουΐλλιαμς  - μπάσσο
* Φιλ Ρουντ       - ντραμς

## Παραπομπές


Κατηγορία:Τραγούδια των AC/DC
Κατηγορία:Τραγούδια του 2008
Κατηγορία:Singles του 2008
Κατηγορία:Singles της Columbia Records
Κόκκινο Σύννεφο

Το **Κόκκινο Σύννεφο** (αγγλικά: *Red Cloud*, λακότα: *Maȟpíya Lúta*, 1822 – 10 Δεκεμβρίου 1909) ήταν πολέμαρχος και φύλαρχος των Ογκλαλά Λακότα, φυλής των Σιού, ιθαγενών της Βόρειας Αμερικής. Ήταν από τους πιο ικανούς ιθαγενείς ηγέτες αντιπάλους του στρατού των Η.Π.Α., ενώ ηγήθηκε εκστρατείας το 1866–1868, για τον έλεγχο του βορειοανατολικού Ουαϊόμινγκ και της νότιας Μοντάνα. 

Μετά την υπογραφή συνθήκης ειρήνης το 1868, αγωνίσθηκε με ειρηνικά μέσα για τη βελτίωση των συνθηκών ζωής της φυλής του, ενώ κατά το 1876-77 δεν συμμετείχε με τους υπόλοιπους φυλάρχους των Λακότα, όπως τον Καθιστό Ταύρο και Τρελό Άλογο, στον πόλεμο κατά του στρατού των Η.Π.Α..

## Παραπομπές


## Πηγές
* Wakan Tanka, "Το Μεγάλο Πνεύμα"

## Εξωτερικοί σύνδεσμοι
* 

Κατηγορία:Σιου
Κατηγορία:Ιστορία των Ηνωμένων Πολιτειών
Ρον-Ρόμπερτ Τσίλερ

Ο **Ρον Ρόμπερτ Τσίλερ** (γερμανικά: *Ron-Robert Zieler*, 12 Φεβρουαρίου 1989-) είναι Γερμανός επαγγελματίας ποδοσφαιριστής που αγωνίζεται ως τερματοφύλακας στην Μπουντεσλίγκα, για τη Στουτγκάρδη. Μεταξύ άλλων έχει αγωνιστεί και στις Μάντσεστερ Γιουνάιτεντ, Νορθάμπτον Τάουν ΦΚ και Αννόβερο 96.

Έχει συμμετοχές στις μικρές εθνικές της Γερμανίας U16, U17, U18, U19 και U20. Από το 2011 συμμετέχει στην Εθνική Γερμανίας, κάνοντας το ντεμπούτο του σε ένα φιλικό αγώνα με αντίπαλο την Εθνική Ουκρανίας (ποδόσφαιρο ανδρών).

## Παραπομπές


## Εξωτερικοί σύνδεσμοι

* 

Κατηγορία:Γερμανοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Αννόβερο 96
Κατηγορία:Ποδοσφαιριστές Λέστερ Σίτι
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Νορθάμπτον Τάουν
Κατηγορία:Ποδοσφαιριστές Εθνικής Γερμανίας Κ20
Κατηγορία:Ποδοσφαιριστές Εθνικής Γερμανίας Κ19
Κατηγορία:Ποδοσφαιριστές Εθνικής Γερμανίας Κ18
Κατηγορία:Ποδοσφαιριστές Εθνικής Γερμανίας Κ17
Κατηγορία:Ποδοσφαιριστές Εθνικής Γερμανίας Κ16
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Ματς Χούμελς

Ο **Ματς Γιούλιαν Χούμελς** (γερμανικά: *Mats Julian Hummels*, 16 Δεκεμβρίου 1988) είναι Γερμανός ποδοσφαιριστής που αγωνίζεται στη Ρόμα και στην Εθνική Γερμανίας.

## Βιογραφία
Γεννήθηκε στην Μπέργκις Γκλάντμπαχ στις 16 Δεκεμβρίου του 1988. Ξεκίνησε την καριέρα του από τις ακαδημίες της Μπάγερν. Δεν είχε χρόνο συμμετοχής στην πρώτη ομάδα (αγωνίστηκε μόνο για ένα ματς), έτσι έπαιζε στη Β΄ ομάδα. Σκόραρε 5 γκολ σε 42 αγώνες.

Τον Ιανουάριο του 2008 ο Χούμελς πήγε δανεικός στη Μπορούσια Ντόρτμουντ, όπου κέρδισε την εμπιστοσύνη του προπονητή. Το Φεβρουάριο του 2009 ο διεθνής αμυντικός υπέγραψε συμβόλαιο με την Ντόρτμουντ έναντι 4.000.000€. Οι επόμενες σεζόν ήταν πολύ επιτυχημένες με 2 πρωταθλήματα και ένα κύπελλο. Θεωρείται ένας από τους καλύτερους αμυντικούς της Μπούντεσλιγκα. Στις 10 Μαΐου 2016 επέστρεψε στην ομάδα από την οποία ξεκίνησε την καριέρα του, την Μπάγερν Μονάχου έναντι 38.000.000€.

Τον Ιούνιο του 2019 επέστρεψε στην Μπορούσια Ντόρτμουντ.

Τον Σεπτέμβεριο του 2024 άφησε τη Γερμανία και υπέγραψε στην ιταλική ομάδα Ρόμα.

Για την Εθνική Γερμανίας συμμετείχε σε όλα τα μεγάλα τουρνουά από το 2012 έως και το 2021. Δεν συμπεριλήφθηκε όμως στην αποστολή για το Μουντιάλ 2022 του Κατάρ και για το Euro 2024 της Γερμανίας.
## Παραπομπές


## Εξωτερικοί σύνδεσμοι

* 
* German national team profile 
* 
* 
* 
* 
* ESPN FC profile

Κατηγορία:Γερμανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Ρόμα
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές Εθνικής Γερμανίας Κ20
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Ρεγκιονάλλιγκα
Κατηγορία:Ποδοσφαιριστές Μπάγερν Μονάχου Β
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ποδοσφαιριστές Ευρωπαϊκού Πρωταθλήματος 2020
Ουέιν Τόμας

Ο **Ουέιν Τόμας** (Ουέιν Τζούνιορ Ρόμπερτ Τόμας) είναι Άγγλος πρώην ποδοσφαιριστής και νυν προπονητής ποδοσφαίρου. Γεννήθηκε στις 17 Μαΐου του 1979, κοντά στο Μπρίστολ στην Νοτιοδυτική Αγγλία.

## Καριέρα
Αγωνίζεται ως κεντρικός αμυντικός και περιστασιακά στα άκρα της άμυνας. Στην Ελλάδα είναι γνωστός από το πέρασμά του από τον Ατρόμητο Αθηνών την σεζόν 2011-2012, με την φανέλα του οποίου πρόλαβε να φτάσει στον τελικό του Κυπέλλου Ελλάδος της ίδιας χρονιάς.

Έχει αγωνιστεί στις Τορκί Γιουνάιτεντ, Στόουκ Σίτι, Μπέρνλι, Σαουθάμπτον και Ντονκάστερ στην Αγγλία, ενώ δεν έχει αγωνιστεί στην κορυφαία κατηγορία της χώρας. Στον Ατρόμητο ήρθε για έναν χρόνο, το 2011.

Κατηγορία:Άγγλοι ποδοσφαιριστές
Κατηγορία:Ποδοσφαιριστές Ατρόμητου Αθηνών
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπέρνλι ΦΚ
Κατηγορία:Ποδοσφαιριστές Ντονκάστερ Ρόβερς
Κατηγορία:Ποδοσφαιριστές Ρότσντεϊλ ΑΦΚ
Κατηγορία:Ποδοσφαιριστές Σαουθάμπτον ΦΚ
Κατηγορία:Ποδοσφαιριστές Στόουκ Σίτι Φ.Κ.
Κατηγορία:Ποδοσφαιριστές Λούτον Τάουν
Κατηγορία:Ποδοσφαιριστές Τορκί Γιουνάιτεντ
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Τάμγουορθ ΦΚ
Κατηγορία:Ποδοσφαιριστές Νάσιοναλ Λιγκ (αγγλικό ποδόσφαιρο)
Τζακ Σουάγκερ

Ο **Τζέικομπ Χάγκερ** (γεν 24 Μαρτίου 1982) είναι Αμερικανός επαγγελματίας παλαιστής, περισσότερο γνωστός με το ψευδώνυμο που εμφανίζεται στα ρινγκ, **Τζακ Σουάγκερ**. Αυτή την περίοδο έχει συμβόλαιο με την εταιρεία AEW και ανήκει τυπικά στο εβδομαδιαίο σόου της, το DYNAMITE.

## Βιογραφικό
Γεννήθηκε το 1982 σε μια μικρή πόλη της Οκλαχόμα των Η.Π.Α.. Από πολύ μικρός, περίπου πέντε χρονών, ξεκίνησε την ενασχόλησή του με την πάλη, ερασιτεχνικά, δείχνοντας πως έχει ταλέντο. Μέχρι το 2006 συνέχισε ερασιτεχνικά, όσο σπούδαζε. Αποφοίτησε την ίδια χρονιά, με πτυχίο στα οικονομικά και παρόλο που του έτυχε μια καλή πρώτη δουλειά στον χώρο, επέλεξε να προσπαθήσει επαγγελματικά την πάλη.

## Καριέρα
Από το 2006 προσπάθησε να κερδίσει συμβόλαιο με το WWE και συμμετείχε σε πολλές θυγατρικές εταιρείες, προσπαθώντας να δείξει τις ικανότητες του. Το 2007 κατάφερε και έμεινε στην κύρια θυγατρική εταιρεία στο Οχάιο. Έμεινε εκεί ως το 2008 όταν του δόθηκε ευκαιρία στο κύριο ρόστερ του WWE.

Πιο συγκεκριμένα τον Σεπτέμβρη του 2008 εμφανίστηκε για πρώτη φορά στο τότε ρόστερ του ECW και έμεινε εκεί ως το τέλος του Ιουνίου του 2009, κατακτώντας μια φορά τον τίτλο του ECW. Ο Σουάγκερ έγινε γνωστός ως ένας Αμερικάνος πατριώτης, με υπερβολική αυτοπεποίθηση. Από τότε, μεταφέρθηκε στο Raw, όπου δεν πήρε αρκετές ευκαιρίες, ώσπου κέρδισε αγώνα Money in the Bank και συμβόλαιο για όποιον τίτλο θέλει, στο τέλος του Μαρτίου του 2010.

Με αυτό στις 30 Μαρτίου 2010, κατέκτησε τον τίτλο Βαρέων Βαρών όταν ο τότε πρωταθλητής Κρις Τζέρικο βρέθηκε στο καναβάτσο από επίθεση, με τον Σουάγκερ να το εκμεταλλεύεται και να εξαργυρώνει το συμβόλαιό του. Κράτησε τον τίτλο ως τις 20 Ιουνίου του ίδιου έτους.

Συνέχισε πτωτικά την πορεία του, και απέκτησε για μάνατζερ την Βίκι Γκερέρο, η οποία ήταν ήδη μάνατζερ και του Ντολφ Ζίγκλερ, με τον οποίο απέκτησε μια συμμαχική σχέση. Στις 19 Ιανουαρίου 2012 κατέκτησε τον τίτλο Ηνωμένων Πολιτειών του WWE και τον κράτησε ως τις 5 Μαρτίου. Μετά απο μήνες αποχής, ο Σουάγκερ επέστρεψε τον Φεβρουάριο του 2013, με τον ρόλο του εθνικιστή Αμερικάνου και με τον Ζεμπ Κόλτερ ως μάνατζερ του. Στη συνέχεια, ο Σουάγκερ νίκησε στον αγώνα του Elimination Chamber. Με αυτό εισέπραξε αγώνα για το Παγκόσμιο Πρωτάθλημα Βαρέων Βαρών στη WrestleMania 29, όπου έχασε απο τον πρωταθλητή Αλμπέρτο Ντελ Ρίο. Στο Extreme Rules σε επαναληπτικό αγώνα ο Σουάγκερ έχασε ξανά απο τον Ντελ Ρίο. Στην επόμενη του εμφάνιση, εντάχθηκε στην νέα ομάδα του Ζεμπ Κόλτερ μαζί με τον Αντόνιο Σεζάρο.

## Σημαντικότεροι τίτλοι
* Παγκόσμιο Πρωτάθλημα Βαρέων Βαρών (1 φορά)
* Πρωτάθλημα ECW (1 φορά)
* Πρωτάθλημα Ηνωμένων Πολιτειών WWE (1 φορά)
* Νικητής αγώνα Money in the Bank (το 2010)

## Παραπομπές


## Πηγές
* Προφίλ στο WWE.com
* Προφίλ στο OWoW.com

Κατηγορία:Επαγγελματίες παλαιστές
Κατηγορία:Επαγγελματίες παλαιστές του WWE
Μόντε Ρόζα

Το **Μόντε Ρόζα** (ιταλικά: *Monte Rosa*) είναι ψηλό βουνό των Άλπεων στα σύνορα Ιταλίας και Ελβετίας. Είναι το δεύτερο ψηλότερο βουνό των Άλπεων και τις δυτικής Ευρώπης. Η κύρια κορυφή του είναι γνωστή ως Ντιφουρσπίτζε (Dufourspitze) και έχει ύψος 4.634 μέτρα. Στην δυτική πλαγιά του βουνού βρίσκεται ο παγετώνας Γκόρνερ, που κατεβαίνει ομαλά τη πλαγία προς το Ζερμάτ. Στα ανατολικά, το βουνό παρουσιάζει ένα μέτωπο ύψους 2.400 μέτρων πάνω από το χωριό Macugnaga. Η πρώτη επιτυχημένη ανάβαση του Μόντε Ρόσα έγινε το 1855 από τη μεριά του Ζερμάτ από μια ομάδα 3 οδηγών και 8 ορειβατών. Το Μόντε Ρόζα αποτελεί ένα ορεινό όγκο που πέρα από τη Ντιφουρσπίζε, έχει τις κορυφές Nordend  (4609 μέτρα), Zumsteinspitze (4563 μέτρα) και Signalkuppe (4554 μέτρα). Στη περιοχή γύρω από το Μόντε Ρόζα βρίσκονται και άλλες ψηλές κορυφές, όπως το Μάττερχορν, το Βάισχορν και το Ντομ.

Κατηγορία:Άλπεις
Κατηγορία:Βουνά της Ιταλίας
Κατηγορία:Βουνά της Ελβετίας
Φράγκο του Άαργκαου

thumb|right|300px|Αργυρό κέρμα των 4 φράγκων του 1812

Το **φράγκο** ήταν το νόμισμα του ελβετικου καντονίου Άαργκαου. Έπαψε να εκδίδεται το 1831 και αντικαταστάθηκε από το ελβετικό φράγκο το 1850. Υποδιαιρέσεις του ήταν: 1 φραγκο =10 Batzen = 40 Kreuzer = 100 Rappen.

## Ιστορία
Το 1798 Γαλλία εισβάλει στην Ελβετία  αλλά δεν την προσαρτά. Επιβάλλει νέο πολιτειακό καθεστώς  αντικαθιστώντας την έως τότε χαλαρή συνομοσπονδία με ένα ενιαίο, συγκεντρωτικό κράτος  ιδρύοντας την Ελβετική Δημοκρατία. Ταυτόχρονα  υιοθετείται  ως κοινό νόμισμα το ελβετικό φράγκο το οποίο αντικαθιστά τα επιμέρους νομίσματα των καντονιών. Λίγα χρόνια μετά,  το 1803, εν μέσω ταραχών και εξελίξεων, το ελβετικό φράγκο παύει να εκδίδεται οπότε το καντόνι του Άαργκαου την περίοδο 1805 -1831 προχώρησε στην έκδοση του φράγκου του Άαργκαου.

Το 1848 τίθεται σε ισχύ νέο σύνταγμα στην Ελβετία το οποίο επαναφέρει το σύστημα της ομοσπονδίας  Το 1850 υιοθετείται εκ νέου ως ενιαίο νόμισμα το ελβετικό φράγκο το οποίο αντικαθιστά το φράγκο του Άαργκαου με ισοτιμία 1½ ελβετικό φράγκο = 1 φράγκο του Άαργκαου.

## Κέρματα
Εκδόθηκαν κέρματα με ονομαστικές αξίες των 1, 2, 2½ και 5 Rappen, ½ και 1 Batzen, και αργυρά των 5, 10 και 20 Batzen και 4 φράγκων. Το κερμα των 2½ Rappen ήταν γνωστό και ως 1 Kreuzer.

## Πηγές
* Krause, Chester L., and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501.

## Εξωτερικοί σύνδεσμοι
Εικόνες με νομίσματα των ελβετικών καντονίων

## Παραπομπές


Κατηγορία:Οικονομία της Ελβετίας
Κατηγορία:Ιστορικά νομίσματα
Αλγκέρο

Tο **Αλγκέρο** (καταλ. *L'Alguer*, σαρδ. *S'Alighèra*, σασαρ. *La Liéra*) είναι μια πόλη περίπου 44.000 κατοίκων στο βορειοδυτικό τμήμα του νησιού της Σαρδηνίας της Ιταλίας στη Μεσόγειο.

## Ιστορία
Η περιοχή της σημερινής πόλης κατοικείται από τους προϊστορικούς χρόνους, ενώ περίπου κατά το 1500 π.Χ. άνθισε ο Πολιτισμός Νουράγκι, ενώ ερείπια φοινικικών κτισμάτων έχουν βρεθεί σε μικρή απόσταση από την πόλη. 

Λόγω της στρατηγικής θέσης του στη Μεσόγειο Θάλασσα, το Αλγκέρο χτίστηκε με πυρήνα οχυρωμένο λιμάνι. Ιδρύθηκε περίπου το 1100 από την παλαιά και πλούσια γενοβέζικη οικογένεια των Ντόρια. 

Το 1353, καταλήφθηκε από το Στέμμα της Αραγωνίας υπό τον Μπερνάρντο ντε Καμπρέρα. Το 1372, έπειτα από αρκετές εξεγέρσεις ο ιθαγενής πληθυσμός εκδιώχθηκε και η πόλη άρχισε να αναπτύσσεται αργότερα μετά την άφιξη Καταλανών αποίκων. Στις αρχές του 16ου αιώνα, έγινε Βασιλική Πόλη (*ciutat de l'Alguer*) και αναπτύχθηκε οικονομικά.

Τους Καταλανούς και Αραγωνέζους ακολούθησαν οι Ισπανοί Αψβούργοι μέχρι το 1702. Το 1720, ολόκληρη η Σαρδηνία παραχωρήθηκε στον Οίκο της Σαβοΐας, με βάση το Πεδεμόντιο. Το 1821, ο λιμός οδήγησε σε εξέγερση του πληθυσμού, η οποία κατεστάλη αιματηρά. 

Στο τέλος του 19ου αιώνα, η πόλη αποστρατικοποιήθηκε και κατά τη φασιστική περίοδο επανακτήθηκαν οι πέριξ βαλτώδεις περιοχές και ιδρύθηκαν τα προάστια Φερτίλια και Σάντα Μαρία Λα Πάλμα. Κατά το Β' Παγκόσμιο Πόλεμο, η πόλη βομβαρδίστηκε το 1943 και το ιστορικό της κέντρο επλήγη σημαντικά. Κατά τη δεκαετία του '50 αντιμετωπίστηκε και η έξαρση ελονοσίας στα περίχωρα. 

Τις τελευταίες δεκαετίες, το Αλγκέρο έχει αναδειχθεί σε δημοφιλή τουριστική περιοχή.

## Γλώσσα
Επίσημη γλώσσα είναι τα ιταλικά. Ένα μικρό ποσοστό του πληθυσμού μιλούν μια διάλεκτο της καταλανικής γλώσσας, η οποία εξαπλώθηκε όταν οι Καταλανοί εισβολείς πήραν την πόλη από τους Γενουάτες το 1353. Το 17ο αιώνα, τα καταλανικά αντικαταστάθηκαν από τα ισπανικά ως επίσημη γλώσσα κι έπειτα από τα ιταλικά. 

Έπειτα από την μετακίνηση πληθυσμού των γειτονικών χωριών προς την πόλη, μεγάλο τμήμα του πληθυσμού μιλά επίσης τη σαρδηνιακή γλώσσα, εκτός των ιταλικών και καταλανικών. 

## Αξιοθέατα
thumb|250px|Δρόμος στο Αλγκέρο.
* Παλάτσο Καρκασόνα
* Καθεδρικός του Αλγκέρο
* Ναός του Αγίου Φραγκίσκου
* Ναός του Αγίου Μιχαήλ
* Παλάτσο Άλμπις
* Σπήλαιο του Ποσειδώνα
* Πόρτο Κόντε
* Κάπο Κάτσια

Στα περίχωρα της πόλης εντοπίζονται περίπου 100 Νουράγκε, καθώς και μια φοινικική νεκρόπολη και ρωμαϊκά ερείπια.

## Αδελφοποιημένες πόλεις
* Μπαλαγκέρ, Ισπανία
* Ταρραγόνα, Ισπανία
* Πάλμα ντε Μαγιόρκα, Ισπανία
* Ενκάνπ, Ανδόρα

## Παραπομπές


## Πηγές
* 
* 
* 
* Γλωσσολογικά στοιχεία - Generalitat de Catalunya
* Επίσημη ιστοσελίδα της πόλης  
* Επίσημη ιστοσελίδα τουρισμού του Αλγκέρο 

Κατηγορία:Πόλεις της Σαρδηνίας
Κατηγορία:Δήμοι της Επαρχίας του Σάσσαρι
Μαρκ Χένρι

Ο **Μαρκ Ζέρολντ Χένρι** (*Mark Jerrold Henry*, 12 Ιουνίου 1971) είναι Αμερικανός παλαιστής και πρώην αρσιβαρίστας. Έχει συμβόλαιο με την εταιρεία επαγγελματική πάλης WWE, όπου εμφανίζεται πιο συχνά στο σόου SmackDown.

## [[Άρση βαρών]]
Ο Μαρκ Χένρι ασχολήθηκε με την Άρση Βαρών από το 1990 ως το 1996, συμμετέχοντας σε δύο Ολυμπιακούς Αγώνες το 1992 στη Βαρκελώνη και το 1996 στην Ατλάντα. Στην καριέρα του στο συγκεκριμένο άθλημα κατέκτησε μερικά μετάλλια στις Η.Π.Α. και οι ειδικοί του απέδωσαν το χαρακτηρισμό "Δυνατότερος άνδρας του κόσμου". Σταμάτησε να ασχολείται λόγω ενός τραυματισμού στην πλάτη.

## Επαγγελματική Πάλη
Το 1996 υπέγραψε δεκαετές συμβόλαιο με την εταιρεία πάλης WWE, όπου βρίσκεται ως και σήμερα. Για πολλούς μήνες απουσίαζε, λόγω τραυματισμών και το 2002 για να διαγωνιστεί στην δύναμη σε ένα τουρνουά με το όνομα "Άρνολντ Στρόνγκμαν", στο οποίο και αναδείχθηκε νικητής. Μετά απο το τουρνουά, απέκτησε το παρωνύμιο "Δυνατότερος άνδρας του κόσμου" και στα ρινγκ του WWE.

Ως το 2008 δεν κατάφερε ποτέ να κατακτήσει την κορυφή της εταιρείας με κάποιο τίτλο, ή σημαντικούς αγώνες. Μέχρι τότε, έγινε πρωταθλητής του Ευρωπαϊκού τίτλου το 1999, ενώ αντιμετώπισε τον θρυλικό Αντερτέικερ στην WrestleMania 22 το 2006.

Το 2008 έγινε Πρωταθλητής του τίτλου ECW, ενώ η καριέρα του έφτασε στο ζενίθ της, το 2011, δεκαπέντε χρόνια μετά το ντεμπούτο του. Εκείνη η χρονιά ήταν η πιο επιτυχημένη για εκείνον, καθώς κατέκτησε τον τίτλο Βαρέων Βαρών, που είναι ο μεγαλύτερος της εταιρείας μαζί με τον τίτλο του WWE.

## Τελειωτικές Κινήσεις
*World's Strongest Slam

*World's Strongest Splash

## Χαρακτηριστικές Κινήσεις
*Bearhug

*Big boot

*Body avalanche

*Corner slingshot seated senton στην πλάτη του αντιπάλου 2003-2006

*Corner slingshot splash 2006–σήμερα

*Headbutt

*Headbutting opponent while crawling 2013–σήμερα

*Leapfrog body guillotine

*Military press

*Nerve hold

*Reverse chokeslam facebuster

*Running powerslam

*Scoop powerslam

## Σημαντικότεροι Τίτλοι
* Παγκόσμιο Πρωτάθλημα Βαρέων Βαρών WWE (1 φορά)
* Πρωτάθλημα ECW (1 φορά)
* Ευρωπαϊκό Πρωτάθλημα WWE (1 φορά)

## Πηγές
* Προφίλ στο WWE.com
* Προφίλ στο IMDb.com
* Προφίλ στο Nndb.com
## Παραπομπές


Κατηγορία:Αθλητές της άρσης βαρών
Κατηγορία:Επαγγελματίες παλαιστές
Κατηγορία:Επαγγελματίες παλαιστές του WWE
1775 Τσίμερβαλντ

Ο **Τσίμερβαλντ (Zimmerwald)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1969 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από το όνομα αυτής της τοποθεσίας.

## Φυσικά χαρακτηριστικά
Τα φυσικά χαρακτηριστικά του Τσίμερβαλντ είναι άγνωστα. Ο Τσίμερβαλντ περιστρέφεται γύρω από τον εαυτό του μία φορά κάθε 100 ως 145 ώρες περίπου, μία εξαιρετικά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τσιμερβαλντ
1776 Κάιπερ

Ο **Κάιπερ (Kuiper)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,163. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες φαν Χάουτεν και Ίνγκριντ φαν Χάουτεν-Γκρένεφελντ, και πήρε το όνομά του προς τιμή του Ολλανδοαμερικανού αστρονόμου Τζέραρντ Κάιπερ, που έδωσε το όνομά του επίσης στη Ζώνη Κάιπερ.

Αξιοσημείωτη είναι η πολύ μικρή εκκεντρότητα της τροχιάς του Κάιπερ, δηλαδή η τροχιά του είναι σχεδόν κυκλική.

## Φυσικά χαρακτηριστικά
Η μέση διάμετρος του Κάιπερ εκτιμάται σε 35,96 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0544. Δεν είναι γνωστό αν και με ποια περίοδο περιστρέφεται ο Κάιπερ γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καιπερ
Μάττερχορν

thumb|250px|Η βόρειανατολική πλευρά του Μάττερχορν όπως φαίνεται από το Τσερμάτ, Ελβετία
To **Μάττερχορν** () ή **όρος Τσερβίνο** (, ) είναι βουνό στις Άλπεις, στα σύνορα Ιταλίας και Ελβετίας. Το ύψος του φτάνει τα 4.478 μέτρα κατατάσσοντάς το ανάμεσα στις ψηλότερες κορυφές των Άλπεων. Έχει τέσσερα απότομα μέτωπα που βλέπουν τα τέσσερα σημεία του ορίζοντα. Το βουνό είναι ορατό από το Ζερμάτ στα βορειανατολικά και από το Μπρεΐλ-Τσερβίνια στα νότια. Το πέρασμα Τεοντίλ βρίσκεται στα ανατολικά του βουνού, στον αυχένα που το συνδέει με το Μόντε Ρόζα, και είναι το χαμηλότερο πέρασμα μεταξύ της βόρειας και νότιας πλαγιάς.

Η πρώτη επιτυχημένη ανάβαση στο Μάττερχορν έγινε το 1865 και σηματοδότησε το τέλος της χρυσής εποχής του αλπινισμού. Έγινε από μια ομάδα με επικεφαλής τον Έντγουαρντ Γουάιμπερ και έληξε καταστροφικά όταν τέσσερα από τα μέλη της ομάδας έπεσαν και πέθαναν κατά την κατάβαση του βουνού. Η πρώτη ανάβαση του βόρειου μετώπου, μιας από τις πιο δύσκολες διαδρομές των Άλπεων, έγινε το 1932. Το Μάττερχορν είναι μια από τις πιο θανατηφόρες κορυφές των Άλπεων καθώς 500 αλπινιστές έχασαν τη ζωή τους προσπαθώντας να το κατακτήσουν από το 1865 μέχρι το 1995.

Το Μάττερχορν έχει γίνει το σήμα κατατεθέν των Άλπεων και της Ελβετίας και μετά την κατασκευή του σιδηρόδρομου χιλιάδες τουρίστες και ορειβάτες έρχονται κάθε χρόνο στο βουνό.

## Παραπομπές


## Εξωτερικοί σύνδεσμοι

Κατηγορία:Άλπεις
Κατηγορία:Βουνά της Ελβετίας
Κατηγορία:Βουνά της Ιταλίας
Σπάρτο Αιτωλοακαρνανίας

*Για συνώνυμο οικισμό στην Ελλάδα δείτε το λήμμα: [[Σπάρτο Κοζάνης]]* 

Το **Σπάρτο** είναι πεδινό χωριό στην Περιφερειακή Ενότητα Αιτωλοακαρνανίας με υψόμετρο 60 μέτρα.

## Γεωγραφία - Ιστορία
Το Σπάρτο βρίσκεται στα βόρεια της Αιτωλοακαρνανίας σε απόσταση 8,5 χλμ. από την Αμφιλοχία. Είναι κτισμένος κοντά και νότια του Αμβρακικού κόλπου, ενώ μέσα από το χωριό περνάει η εθνική οδός Αμφιλοχίας - Λευκάδας. Στην περιοχή υπάρχουν αρκετά τουριστικά καταλύματα και ενοικιαζόμενα δωμάτια, ενώ στα βορειοανατολικά είναι οι παραλίες "Κουλούρι" και "Κατεργάκι". Από το Σπάρτο κατάγονταν ο κλέφτης και αγωνιστής της Επαναστάσης του 1821 Γιώργος Θώμος, που υπήρξε μεγάλος αντίπαλος του Γιουσούφ Αράπη. Το 1836 αναφέρεται επίσημα με το όνομα *Σπάρτος* να προσαρτάται στον τότε δήμο Αμβρακίας. Το 1912 με το ΦΕΚ 261Α - 31/08/1912 συτήνεται κοινότητα Σπάρτου με έδρα τον οικισμό και το 1940 το όνομα διορθώνεται σε *Σπάρτον*. Σύμφωνα με το σχέδιο Καλλικράτης, μαζί με τους οικισμούς Πηγαδάκι και Τρία Αλώνια αποτελούν την Τοπική Κοινότητα Σπάρτου που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 ως κοινότητα έχει πληθυσμό 561 κατοίκους, ενώ ως οικισμός 519. Με την απογραφή του 2001 είχε 616 κατοίκους.

## Εξωτερικοί σύνδεσμοι
* "Βιβλιοθήκη Σπάρτου" - Το χωριό μας στο https://www.youtube.com

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
1778 Αλφβέν

Ο **Αλφβέν (Alfvén)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες φαν Χάουτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του ήταν Σουηδού ηλεκτρολόγου μηχανικού και φυσικού Χανς Όλοφ Γκόστα Αλφβέν.

## Φυσικά χαρακτηριστικά
Τα φυσικά χαρακτηριστικά του Αλφβέν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αλφβεν
1779 Παρανά

Ο **Παρανά (Paraná)** είναι ένας αστεροειδής που περιφέρεται στην εξωτερική περιοχή (μέχρι τα εσώτατα όρια) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 14,025. Ανακαλύφθηκε το 1950 από τον Αργεντινό αστρονόμο Μιγκέλ Ίτζιγκσον, που παρατηρούσε από τη Λα Πλάτα της Αργεντινής, και πήρε το όνομά του από τον ομώνυμο μεγάλο ποταμό της Νότιας Αμερικής.

* Αξιοσημείωτη είναι η μικρή κλίση της τροχιάς του Παρανά ως προς την εκλειπτική, μόλις 53΄47΄΄.

## Φυσικά χαρακτηριστικά
Τα φυσικά χαρακτηριστικά του Παρανά είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Παρανα
Πειρασμός (σειρά)

Ο “**Πειρασμός**” (πρωτότυπος τίτλος: **Ask-i Memnu**) είναι μια τουρκική τηλεοπτική σαπουνόπερα που προβλήθηκε στην Τουρκία από το Kanal D. Έκανε πρεμιέρα στις 4 Σεπτεμβρίου 2008 και ολοκληρώθηκε με δύο σεζόν και 79 επεισόδια στις 24 Ιουνίου 2010. Είναι βασισμένη στο ομώνυμο βιβλίο του Χαλίτ Ζιγιά Ουσακλιγκίλ που εκδόθηκε το 1899. Η σειρά τιμήθηκε με είκοσι συνολικά βραβεία.

## Υπόθεση
Ο Αντνάν Ζιγιαγκίλ είναι ένας πλούσιος άντρας που ζει απομονωμένος σε μια παραθαλάσσια έπαυλη στην Κωνσταντινούπολη, μαζί με τα δύο του παιδιά, Νιχάλ και Μπουλέντ καθώς και τον γιο ενός ξαδέλφου του, Μπελχούλ, ο οποίος έχασε τους γονείς του από τροχαίο δυστύχημα σε μικρή ηλικία. Μαζί τους ζει και η Ντενίζ Ντε Κουρτόν, η οποία είναι νταντά των παιδιών και κρυφά ερωτευμένη με τον Αντνάν.

Αρκετά χρόνια μετά το θάνατο της γυναίκας του, ο Αντνάν ερωτεύεται την κατά πολύ νεότερη του, Μπιχτέρ Γιορέογλου, κόρη της Φιρντέβς, η οποία έχει ως στόχο να τον παντρευτεί για να εκδικηθεί την φιλόδοξη και φιλάργυρη μητέρα της. Η Μπιχτέρ δέχεται την πρόταση γάμου του Αντνάν, παντρεύονται και έτσι μετακομίζει στο σπίτι του. Ένα ανεξέλεγκτο πάθος όμως γεννιέται ανάμεσα στην Μπιχτέρ και τον Μπεχλούλ.

## Διανομή

## Διεθνής Προβολή

## Πηγές
* *http://www.antenna.gr/tv/peirasmos/*  - Ελληνική ιστοσελίδα
* *http://www.askimemnu.tv/* - Τουρκική ιστοσελίδα

Κατηγορία:Τουρκικές τηλεοπτικές σειρές
1780 Κίπες

Ο **Κίπες (Kippes)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,556. Ανακαλύφθηκε το 1906 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού ερασιτέχνη αστρονόμου Ότο Κίπες (*Otto Kippes*).

## Φυσικά χαρακτηριστικά
Η μέση διάμετρος του Κίπες εκτιμάται σε 27,92 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,1212. Ο Κίπες περιστρέφεται γύρω από τον εαυτό του μία φορά κάθε 13 ως 23 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κιπες
1781 Βαν Μπίσμπρεκ

μικρογραφία|3D μοντέλο του αστεροειδούς 1781 Βαν Μπίσμπρεκ
Ο **Βαν Μπίσμπρεκ (Van Biesbroeck)** είναι ένας αστεροειδής που περιφέρεται στην εσωτερική περιοχή (μέχρι τα εσώτατα όρια) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,616. Ανακαλύφθηκε το 1906 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά του προς τιμή του Βελγικής καταγωγής Αμερικανού αστρονόμου Τζωρτζ Βαν Μπίσμπρεκ.

## Φυσικά χαρακτηριστικά
Τα φυσικά χαρακτηριστικά του Βαν Μπίσμπρεκ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βαν Μπισμπρεκ
1782 Σνέλλερ

Ο **Σνέλλερ (Schneller)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,69. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του συμπατριώτη του αστρονόμου Χέριμπερτ Σνέλλερ (*Heribert Schneller*).

## Φυσικά χαρακτηριστικά
Η μέση διάμετρος του Σνέλλερ εκτιμάται σε 33 χιλιόμετρα περίπου. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σνελλερ
Έρικ Μπάνα

Ο **Έρικ Μπάνα** (*Eric Banadinović*, 9 Αυγούστου 1968) είναι Αυστραλός ηθοποιός. Ξεκίνησε την καριέρα του ως κωμικός στην κωμική σειρά *Full Frontal* πριν να αποκτήσει κριτική αναγνώριση στη βιογραφική ταινία *Τσόπερ (Chopper)* το 2000. Μετά από μια δεκαετία ρόλων στον κινηματογράφο και στην τηλεόραση της Αυστραλίας, ο Μπάνα κέρδισε την προσοχή του Χόλυγουντ υποδυόμενος τον Αμερικανό Λοχία Νορμ "Χουτ" Χούτεν στην ταινία *Μαύρο Γεράκι: Η Κατάρριψη (Black Hawk Down)* το 2001, τον Μπρους Μπάνερ στην ταινία *Hulk* σκηνοθεσίας Ανγκ Λι το 2003, τον Έκτορα στην ταινία *Τροία (Troy)* το 2004, τον πρωταγωνιστικό ρόλο στην ταινία *[[Μόναχο (ταινία 2005)|Μόναχο]] (Munich)* του Στίβεν Σπίλμπεργκ το 2005 και τον κακό Νίρο στην ταινία επιστημονικής φαντασίας *[[Σταρ Τρεκ (ταινία)|Σταρ Τρεκ]]* το 2009.

Ένας ολοκληρωμένος δραματικός ηθοποιός και κωμικός, ο Μπάνα έχει λάβει τα καλύτερα κινηματογραφικά και τηλεοπτικά βραβεία της Αυστραλίας για την ερμηνεία του στις ταινίες: *Τσόπερ (Chopper)*, *Full Frontal* και *Romulus, My Father*. Ο Μπάνα έχει αναλάβει πρωταγωνιστικούς ρόλους σε ένα μεγάλο φάσμα ταινιών που ποικίλουν από ταινίες χαμηλού προϋπολογισμού μέχρι ταινίες των μεγάλων κινηματογραφικών στούντιο και από ρομαντικές κωμωδίες και δράματα μέχρι ταινίες επιστημονικής φαντασίας και θρίλερ.

## Πρώτα χρόνια και οικογένεια
Ο Έρικ Μπάνα γεννήθηκε με το όνομα **Έρικ Μπαναντίνοβιτς** στη Μελβούρνη της Πολιτείας της Βικτώρια, ο νεότερος από δύο παιδιά. Έχει έναν αδερφό, τον Άντονυ. Έχει κροατική καταγωγή από την πλευρά του πατέρα του. Ο παππούς του Μπάνα από την πλευρά του πατέρα του, ο Ματ Μπαναντίνοβιτς, μετανάστευσε στην Αργεντινή μετά τον Β' Παγκόσμιο Πόλεμο και η γιαγιά του από την πλευρά του πατέρα του μετανάστευσε στη Γερμανία και έπειτα στην Αυστραλία μετά τον Β' Παγκόσμιο Πόλεμο τη δεκαετία του 1950 με τον γιο της, Ίβαν (ο πατέρας του Μπάνα).

## Φιλμογραφία

## Παραπομπές

## Εξωτερικοί σύνδεσμοι
*

Κατηγορία:Αυστραλοί ηθοποιοί
Νομοθετικό Σώμα της Νεβάδα

Το **Νομοθετικό Σώμα της Νεβάδα** είναι το πολιτειακό νομοθετικό σώμα της πολιτείας Νεβάδα των ΗΠΑ. Το Νομοθετικό Σώμα είναι ένα διθάλαμο σώμα, αποτελούμενο από την κάτω βουλή, την Συνέλευση της Νεβάδα, με 42 μέλη, και την άνω βουλή, την Γερουσία της Νεβάδα, με 21 μέλη. Τα 63 μέλη του Νομοθετικού Σώματος εκλέγονται από έναν ίσο αριθμό συστατικών περιφερειών σε όλη την πολιτεία. Το Νομοθετικό Σώμα είναι το τρίτο μικρότερο διθάλαμο πολιτειακό νομοθετικό σώμα στις Ηνωμένες Πολιτείες (το Νομοθετικό Σώμα της Αλάσκα είναι το μικρότερο διθάλαμο, με μόνο 60 μέλη, και η Γενική Συνέλευση του Ντελάγουερ έχει 62 μέλη).

Το σώμα συνέρχεται στο Κτίριο του Νομοθετικού Σώματος της Νεβάδα (Nevada Legislature Building) στο Κάρσον Σίτι.

## Θητείες των μελών
Τα μέλη της Συνέλευσης εκλέγονται για μια διετή θητεία με όριο θητείας τις έξι θητείες (12 έτη). Τα μέλη της Γερουσίας εκλέγονται για μια τετραετή θητεία και αντιμετωπίζουν ομοίως όριο τριών θητειών (12 έτη). Τα όρια θητείας τροποποιήθηκαν στο Σύνταγμα της Νεβάδα μετά από ένα δημοψήφισμα το 1996.

## Ορισμός του Νομοθετκού Σώματος από τον νόμο
Το Σύνταγμα της Νεβάδα ορίζει το μέγιστο μέγεθος του Νομοθετικού Σώματος σε 75 μέλη (Άρθρο 15, Ενότητα 6), και προβλέπει ότι η Γερουσία δεν μπορεί να είναι μικρότερη από το ένα τρίτο ούτε μεγαλύτερη από το μισό του μεγέθους της Συνέλευσης. Στην Απογραφή των ΗΠΑ 2000, ο αριθμός των μελών για αμφότερα τα σώματα είναι 63, δώδεκα μέλη λιγότερα από το μέγιστο μέγεθος που δηλώνεται στο πολιτειακό σύνταγμα.

## Συνεδριάσεις και προϋποθέσεις
Η πρώτη επίσημη εργάσιμη ημέρα του Νομοθετικού Σώματος είναι η πρώτη Δευτέρα μετά την εκλογή. Οι συνεδριάσεις του σώματος είναι διετείς, και συμβαίνουν σε περιττά έτη. Το Νομοθετικό Σώμα της Νεβάδα είναι ένα μόνο πό τα έξι σώματα που έχουν διετείς συνεδριάσεις.

## Μέρη συσκέψεων
thumb|left|Το Πολιτειακό Καπιτώλιο της Νεβάδα το 1875
Επί επτά έτη μετά την προαγωγή της Νεβάδα σε πολιτεία το 1864, το Νομοθετικό Σώμα της Νεβάδα δεν είχε κατάλληλο μέρος συνεδριάσεων. Το 1869, το Νομοθετικό σώμα πέρασε την State Capitol Act, που υπογράφηκε ως νόμος από τον Κυβερνήτη Χένρυ Τζ. Μπλάσντελ, παρέχοντας $100.000 για την κατασκευή ενός κτιρίου Καπιτωλίου. Υπό την επίβλεψη του σχεδιαστή Τζόζεφ Γκόσλινγκ, η κατασκευή άρχισε το 1870. Το Νομοθετικό Σώμα συνήλθε πρώτα στο μη ολοκληρωμένο πολιτειακό Καπιτώλιο το επόμενο έτος, ενώ η κατασκευή ολοκληρώθηκε στο μέσο του έτους. Το Νομοθετικό Σώμα συνέχισε να συναντάται στο πολιτειακό Καπιτώλιο μέχρι το 1971, όταν αμφότερα τα σώματα μετακόμισαν στο Legislative Building που κατασκευάσθηκαν λίγο νότια του αρχικού Καπιτωλίου. Σήμερα, το παλαιό πολιτειακό Καπιτώλιο συνεχίσει να φιλοξενεί το αξίωμα του κυβερνήτη και άλλους εκτελεστικούς αξιωματούχους. Οι πρώην αίθουσες της Συνέλευσης και της Γερουσίας είναι τώρα μουσεία και ανοικτές για συνελεύσεις.

## Εξωτερικοί σύνδεσμοι

*Nevada Legislature
*Facts about the State of Nevada 
*Leaders and Members of the Assembly
*Leaders and Members of the Senate

Νεβαδα
Κατηγορία:Νεβάδα
T.N.T. (τραγούδι)

Το **T.N.T.** ηχογραφήθηκε το 1975 από το ροκ συγκρότημα AC/DC, που συμπεριλαμβάνεται στο  αυστραλιανό  τους άλμπουμ TNT και η διεθνής έκδοση στο High Voltage. Το τραγούδι γράφτηκε από τους Μπον Σκοτ, Άνγκους Γιανγκ και Μάλκολμ Γιανγκ. 

Μια ελαφρώς τροποποιημένη γραμμή από το τραγούδι, "Lock up your daughter", χρησιμοποιήθηκε ως τίτλος των AC / DC στην περιοδεία στη Μεγάλης Βρετανίας το 1976 μετά την περιοδεία της μπάντας από τη Μελβούρνη, Αυστραλία, στο Λονδίνο, νωρίτερα αυτό το έτος.

## Τα μέλη του συγκροτήματος

* Άνγκους Γιανγκ  - κιθάρα
* Μάλκολμ Γιανγκ  - κιθάρα
* Μπον Σκοτ       - φωνητικά
* Μαρκ Εβανς      - μπάσσο
* Φιλ Ρουντ       - ντραμς
* Χαρι Βαντα      - παραγωγός
* Τζορτζ Γιανγκ   - παραγωγός

## Παραπομπές


Κατηγορία:Τραγούδια των AC/DC
Κατηγορία:Τραγούδια του 1975
Κατηγορία:Singles του 1976
Κατηγορία:Singles της Albert Productions
Λευκή λήκυθος του Ζωγράφου του Συρίσκου (Αρχαιολογικά Μουσεία του Βερολίνου F2252)

Η **ερυθρόμορφη λήκυθος λευκού βάθους του Ζωγράφου του Συρίσκου** που εκτίθεται στο Μουσείο της Περγάμου των Αρχαιολογικών Μουσείων του Βερολίνου με το αριθμό καταλόγου F2252 είναι έργο αρχαίας Ελληνικής τέχνης.
## Ιστορικό του ευρήματος
Βρέθηκε σε τάφο στο Δίπυλο της Αθήνας κοντά στην εκκλησία της Αγίας Τριάδας. 
## Περιγραφή
Ως λήκυθος χρησίμευε ως ταφικό ανάθημα. Είναι κατασκευασμένη από ωραίο κόκκινο πηλό, ψημένο κατά τον ερυθρόμορφο ρυθμό

## Πηγές
* 

## Εξωτερικοί σύνδεσμοι

* παρουσίαση της ληκύθου

Κατηγορία:Εκθέματα στο Πέργκαμονμουζέουμ, Βερολίνο
Μάικλ Α. Σνάιντερ

*Για άλλους ανθρώπου με το όνομα Μάικλ Σνάιντερ, βλέπε: [[Μάικλ Σνάιντερ (αποσαφήνιση)]]*

Ο **Μάικλ Α. Σνάιντερ** είναι ένας Δημοκρατικός πολιτικό , μέλος της Γερουσίας της Νεβάδα, αντιπροσωπεύοντας την Περιφέρεια 11 της Κομητείας Κλαρκ (map) από το 1996. Προηγουμένως ήταν μέλος της Συνέλευσης της Νεβάδα από το 1992 έως το 1995.

## Μήνυση για λίβελο

Το 2005, ο Σνάιντερ μηνύθηκε από τον Ρεπουμπλικανό αντίπαλο του το 2004 Ντάννυ Ταρκανιάν, γιο του προπονητή κολεγιακής καλαθοσφαίρισης Τζέρρυ Ταρκανιάν, για δυσφήμηση. Κατά την διάρκεια της εκστρατείας, ο Σνάιντερ κατηγόρησε τον Ταρκανιάν ότι έστησε εταιρείες τηλεαγορών, οι οποίες αργότερα ανακαλύφθηκε ότι έκαναν απάτες με θύματα τους ηλικιωμένους πολίτες και ότι έστρεψε τα *αποδεικτικά στοιχεία της πολιτείας* εναντίον των υπευθύνων των τηλεαγορών για να αποφύγει την δίωξη. Ο Ταρκανιάν ασκούσε πολιτικό δίκαιο μέχρι το 1995 και παραδέχθηκε ότι βοήθησε στην δημιουργία των εταιρειών, αλλά δεν είχε ανάμειξη στις καθημερινές λειτουργίες οποιασδήποτε από αυτές, δεν γνώριζε ότι οποιαδήποτε από αυτές τις εταιρείες είχε αναμειχθεί σε παράνομες δραστηριότητες την εποχή που βοήθησε στη δημιουργία τους. Η υπόθεση εκδικάσθηκε στις 27 Ιουλίου 2009.  Στις 3 Αυγούστου ο Σνάιντερ συμφώνησε να πληρώσει συμβιβασμό $150.000 για την υπόθεση.

## Αναφορές


## Εξωτερικοί σύνδεσμοι
*Nevada State Legislature - Senator Michael (Mike) A. Schneider **official government website**
*Project Vote Smart - Senator Michael A. 'Mike' Schneider (NV) profile
**Follow the Money* - Michael Schneider
**2006 2004 2000 1996 1994 1992 campaign contributions

Κατηγορία:Νεβάδα
Κατηγορία:Πολιτικοί του Δημοκρατικού Κόμματος  (ΗΠΑ)
Γενική Συνέλευση του Μιζούρι

Η **Γενική Συνέλευση του Μιζούρι** (*Missouri General Assembly*), είναι το πολιτειακό νομοθετικό σώμα της πολιτείας του Μιζούρι. Η διθάλαμη Γενική Συνέλευση αποτελείται από μια 34μελή Γερουσία, και μια 163μελή Βουλή των Αντιπροσώπων. 

Τα μέλη και των δύο σωμάτων της Γενικής Συνέλευσης υπόκεινται σε όρια θητείας. Οι γερουσιαστές περιορίζονται σε δύο τετραετείς θητείες, και οι βουλευτές σε τέσσερις διετείς θητείες· συνολικά 8 έτη για τα μέλη αμφοτέρων των σωμάτων.

Η Γενική Συνέλευση, συνέρχεται στο Πολιτειακό Καπιτώλιο στο Τζέφερσον Σίτι. 

## Προϋποθέσεις
Τα μέλη της Βουλής των Αντιπροσώπων πρέπει να είναι 24 ετών για να εκλεγούν. Οι βουλευτές, πρέπει επίσης να είναι δικαιωματικά ψηφοφόρος του Μιζούρι για δύο έτη, και κάτοικος της κομητείας ή της περιφέρειας της εκλογικής τους περιφέρειας για ένα έτος. 

Οι γερουσιαστές πρέπει να είναι 30 ετών, δικαιωματικά ψηφοφόροι του Μιζούρι για τρία έτη, και όπως στη Βουλή, πρέπει να είναι κάτοικοι της γερουσιαστικής τους εκλογικής περιφέρειας για ένα έτος πριν την εκλογή τους. 

## Συνεδριάσεις και ολομέλεια
Σύμφωνα με το Άρθρο III, Ενότητα 20 του Συντάγματος του Μιζούρι, η Γενική Συνέλευση πρέπει να συνέλθει την πρώτη Τετάρτη μετά την πρώτη Δευτέρα τον Ιανουάριο μετά την γενική εκλογή. Η Γενική Συνέλευση μπορεί από το νόμο να μεριμνήσει για την παρουσίαση νομοσχεδίων κατά την περίοδο μεταξύ της πρώτης ημέρας του Δεκεμβρίου και της πρώτης Τετάρτης μετά την πρώτη Δευτέρα του Ιανουαρίου. Οι τακτικές συνεδριάσεις συνεχίζουν μέχρι την αναστολή του νομοθετικού σώματος τα μεσάνυχτα της 30ής Μαΐου. Ούτε η Βουλή ούτε η Γερουσία, χωρίς την συναίνεση του άλλου σώματος, αναστέλλονται για πλεόν των δέκα ημερών κάθε φορά, ούτε σε οποιοδήποτε άλλο μέρος εκτός αυτό στο οποίο εδρεύουν τα δύο σώματα.

Ως μερικού χρόνου νομοθετικό σώμα, η αποζημίωση είναι χαμηλή στη Γενική Συνέλευση, και οι περισσότεροι γερουσιαστές και βουλευτές, εργάζονται εκτός των νομοθετικών τους καθηκόντων. 

Οι νομοθέτες (βουλευτές και γερουσιαστές), πληρώνονται με 35.915$/ανά νομοθετικό έτος. 

## Δείτε επίσης
*Πολιτειακό Καπιτώλιο του Μιζούρι
*Βουλή των Αντιπροσώπων του Μιζούρι
*Γερουσία του Μιζούρι
*Συντακτική Συνέλευση του Μιζούρι (1861-63)

## Παραπομπές


## Εξωτερικοί σύνδεσμοι
*Official General Assembly Website
*Missouri Senate Website
*Missouri House of Representatives Website

Γενικη Συνελευση
Μιζουρι
Στα Βάθη της Ανατολής (σειρά)

Το “**Στα Βάθη της Ανατολής**” είναι μία τουρκική σαπουνόπερα. Η σειρά έκανε πρεμιέρα στη Τουρκία στις 11 Μαρτίου 2003 και ολοκληρώθηκε στις 16 Ιουνίου 2003. Τα γυρίσματα έγιναν στο Ουργκιούπ της Καππαδοκίας. Μια ιστορία γεμάτη ίντριγκες, συνωμοσίες και πάθη, με φόντο την έπαυλη της οικογένειας Καραντάγ.

## Υπόθεση
Ο Σεϊμέν (Οζτζάν Ντενίζ), ο πρωτότοκος γιος της οικογένειας, μετά τη δολοφονία του πατέρα του, αναλαμβάνει τη φροντίδα των υπολοίπων μελών αλλά και την εποπτεία της έπαυλης. Σε ένα ταξίδι του στη Νέα Υόρκη γνωρίζει και ερωτεύεται την Μπαχάρ (Νουργκιούλ Γεσιλτσάι). Όταν παντρεύονται, εκείνη εγκαταλείπει μια φιλόδοξη καριέρα ζωγράφου στη Νέα Υόρκη για να τον ακολουθήσει στην Καππαδοκία. Η προσαρμογή στα νέα δεδομένα δεν θα είναι εύκολη για κανέναν. Από τη μια, η συντηρητική οικογένεια του Σεϊμέν προσπαθεί να προσαρμοστεί στο σύγχρονο τρόπο ζωής της Μπαχάρ και από την άλλη εκείνη προσπαθεί να διατηρήσει την προσωπικότητά της, αλλά και να παλέψει για την αγάπη της με τον Σεϊμέν. Πρωταγωνιστικό ρόλο στη ζωή τους παίζει η μητέρα του Σεϊμέν, η κυρία Σουμπούλ (Σελντά Αλκόρ), μία αυταρχική γυναίκα που έχει μάθει να διευθύνει τις ζωές των υπολοίπων μελών της οικογένειας και ακόμα θρηνεί τον άντρα της, που δολοφονήθηκε από τους εχθρούς του.

## Ηθοποιοί και Χαρακτήρες

## Προβολή στην Ελλάδα
Η σειρά "Στα Βάθη της Ανατολής" ξεκίνησε τη προβολή της στις 22 Αυγούστου 2005 από τον τηλεοπτικό σταθμό Alpha TV. Από την αρχή, ωστόσο, η σειρά βρισκόταν πολύ χαμηλά στους πίνακες τηλεθέασης, με αποτέλεσμα να διακοπεί η μετάδοσή της στις 18 Νοεμβρίου της ίδιας χρονιάς. Αν και υπήρξαν πολλές διαμαρτυρίες επαναπροβολής της σειράς, η σειρά διεκόπη στα 65 επεισόδια (κανονικά θα προβάλλονταν 108 επεισόδια και η σειρά θα ολοκληρωνόταν στις 18 Ιανουαρίου 2006). Η σειρά αντικαταστάθηκε από τη σειρά "Στη Καρδιά της Πόλης".

Κατηγορία:Τουρκικές τηλεοπτικές σειρές
Ερυθρόμορφος ρυθμός

[thumb|300px|Ο [οιδίπους και η Σφίγγα, ερυθρόμορφος αμφορέας του Ζωγράφου του Αχιλλέας από την Νόλα της Μεγάλης Ελλάδας, περ. 440-430 π.Χ.]]

**Ερυθρόμορφη αγγειογραφία** ή **Ερυθρόμορφος ρυθμός** χαρακτηρίζεται μια από τις σημαντικότερες τεχνικές στην αρχαία ελληνική ζωγραφική αγγείων που αποδίδει τα εικονιστικά και διακοσμητικά μοτίβα με ερυθρό χρώμα πάνω στην επιφάνεια του πηλού. 

## Τεχνική
Ο πηλός μετά το σχηματισμό του αγγείου και την επίχρωσή του, ψήνονταν με ειδική τεχνική, κατά την οποία σε μια φάση οξείδωσης σχηματίζονταν το μελανό γάνωμα, ενώ σε μια φάση αναγωγής και ξανά οξείδωσης σχηματίζονταν το κόκκινο χρώμα. Ο πηλός ξεραινόταν αρχικά κατά το ζέσταμα του φούρνου. Ακολούθως ψήνονταν σε θερμοκρασία 800 βαθμών, κατά την οποία η επίχρωση του αγγείου οξειδώνονταν και σχημάτιζε το μαύρο γάνωμα. Μετά, η θερμοκρασία ανέβαινε στους 950 βαθμούς, ενώ ο κεραμέας πρόσθετε υγρή ξυλεία ή φύλλα και έφραζε την είσοδο του αέρα. Υπό τις συνθήκες αυτές επέρχονταν δημιουργία μονοξειδίου του άνθρακα μέσα στον φούρνο. Ακολούθως η θερμοκρασία ξανά έπεφτε, ενώ ο κεραμέας άνοιγε πάλι την είσοδο του αέρα. Το γάνωμα παρέμενε μαύρο, αλλά ο πηλός έπαιρνε το χαρακτηριστικό κόκκινο χρώμα.

## Εξωτερικοί σύνδεσμοι
* 

Κατηγορία:Αρχαιοελληνική αγγειογραφία

Ερυθρομορφος
Ο σφαιροβόλος

Ο **σφαιροβόλος** είναι έργο τέχνης του Γερμανού γλύπτη Κρίστιαν Φρόιντ.
## Περιγραφή
Το γλυπτό είναι σε μέγεθος λίγο μικρότερο του φυσικού. Εικονίζει έναν έφηβο αθλητή που παίζει σφαιροβολία. Είναι γυμνός γονατίζοντας με το αριστερό του πόδι μπροστά. Ζυγίζει την σφαίρα στο δεξί του χέρι, ενώ με το βλέμμα στοχεύει για να ρίξει. Είναι εμπνευσμένο από την κλασική και ελληνιστική τέχνη. Ο αθλητής έχει ριγμένο τον μανδύα του στο πόδι. Ο έφηβος είναι τοποθετημένος σε οβάλ βάση επάνω σε οβάλ στήλη.
## Ιστορική αναδρομή
Το έργο δημιουργήθηκε το έτος 1857. Ο Κρίστιαν Φρόιντ έπλασε καταρχήν ένα γύψινο και ένα χάλκινο πρότυπο, τα οποία όμως καταστράφηκαν στην πυρκαγιά του Ανακτόρου Κρίστιανσμποργκ στην Κοπενχάγη το 1884. Αντίγραφα του έργου του σώθηκαν στην Γλυπτοθήκη «Ny Carlsberg Glyptotek» της Κοπενχάγης, στο «Statens Museum for Kunst» στην Κοπεγχάγη και στην «Nationalgalerie Berlin» στο Βερολίνο.

## Πηγές

* Wolfram Hoepfner, Fritz Neumeyer (Herausgeber): *Das Haus Wiegand von Peter Behrens in Berlin-Dahlem. Baugeschichte und Kunstgegenstände eines herrschaftlichen Wohnhauses*, Philipp von Zabern, Mainz 2004, ISBN 3-8053-0399-8  (Das Deutsche Archäologische Institut. Geschichte und Dokumente, Band&nbsp;6) S. 138-139 Nr. 36
* Martin Maischberger: *Von Konstantinopel nach Berlin: Theodor Wiegands Sammlung antiker Kunst in der Dahlemer Villa*, In: Klaus Rheidt, Barbara Anna Lutz (Herausgeber): *Peter Behrens, Theodor Wiegand und die Villa in Dahlem*, Philipp von Zabern, Mainz 2004, ISBN 3-8053-33749, S.&nbsp;57–82,&nbsp;187

Κατηγορία:Έργα γλυπτικής
Φραγκίσκος Προσαλέντης

Ο **Φραγκίσκος Προσαλέντης** υπήρξε Έλληνας λόγιος του 18ου αιώνα.
## Βιογραφία
Γεννήθηκε στην Κέρκυρα στις 11 Απριλίου 1679. Πατέρας του ήταν ο δόκτωρ Ιππόλυτος Προσαλέντης. Ήλθε στην Κωνσταντινούπολη και συνόδευσε τον Αλέξανδρο Ελλάδιο στην Αγγλία, όπου κατατάχθηκε τρόφιμος στο βραχύβιο Ελληνικό Φροντιστήριο του Πανεπιστημίου της Οξφόρδης. Αντιτάχτηκε με τον εκεί τρόπο διδασκαλίας, και της προσπάθειας προσηλυτισμού των Ελλήνων στην καθολική πίστη. Επέστρεψε στην πατρίδα του και χειροτονήθηκε ιερέας το 1708. Αργότερα έγινε μοναχός και μετονομάστηκε *Φιλόθεος*. Κήρυξε τον λόγο του θεού στην Κέρκυρα από το 1709-1712 και στη Ζάκυνθο το 1713. 

Απεβίωσε στις 25 Σεπτεμβρίου 1728.

## Συγγράμματα
* Ο αιρετικός διδάσκαλος υπό του ορθοδόξου μαθητού εγεγχόμενος
* Επιγράμματα εις Γαβριήλ τον πατριάρχην, Αλέξανδρον Μαυροκορδάτον, εις την μεγάληεν εκκλησίαν, εις το εν Ιωαννίνοις φροντιστήριον, και τον σχολάρχην Γεώργιον Σουγδουρήν.
* Είκοσιν εννέα λόγοι απαγγελθέντες εν Κερκύρα και Ζακύνθω
* Μεταγλωττίσις και εξήγησις του ιερού ευαγγελίου κατά τον κοινόν ιδίωμα της απλής γλώσσης των ανατολικών εθνών, εις ωφέλειαν των μη γιγνοσκόντων την των Ελλήνων διάλεκτον.

## Παραπομπές


## Πηγές
* 

Κατηγορία:Έλληνες λόγιοι του 18ου αιώνα
Κόσμος και κοσμάκης

Το ***Κόσμος και κοσμάκης*** είναι ασπρόμαυρη ελληνική κωμική ταινία του 1964, σε παραγωγή της Αφοί Ρουσσόπουλοι και σε σκηνοθεσία του Ορέστη Λάσκου και σενάριο του Γιώργου Λαζαρίδη.

## Πλοκή

Ο απατεωνίσκος Μάκης Καρίνης (Γιάννης Γκιωνάκης) και η μνηστή του, Ντόλα (Μπεάτα Ασημακοπούλου), πλευρίζουν ένα νεόπλουτο επιχειρηματία σιδηρικών, τον Αντώνη Καρτελή (Νίκος Σταυρίδης), για να τον "μαδήσουν". Ενώ η σύζυγος του Καρτελή, Γαρουφαλιά ή Βιολέτα (Μαρίκα Κρεββατά) παριστάνει την αριστοκράτισσα, ο ίδιος ο επιχειρηματίας δεν έχει λησμονήσει την ταπεινή του καταγωγή, παρόλο που έχει αποκτήσει περιουσία. Ο Μάκης, λοιπόν, αποφασίζει να προσποιηθεί και ο ίδιος ότι έχει αριστοκρατική καταγωγή με σκοπό να εξαπατήσει την οικογένεια. Ο Καρτελής, όμως, δεν είναι εύκολο θύμα. Ως άνθρωπος της πιάτσας, μυρίζεται τα σχέδιά τους και, μαζί με την κόρη του, σκαρώνει ένα κόλπο για να τους βάλει στη θέση τους. Όσο για την επιπόλαιη σύζυγο που θέλει για γαμπρό της έναν αριστοκράτη, σύντομα αλλάζει γνώμη.

## Διανομή ρόλων

## Παραγωγή
Στην ταινία περιέχονται γυρίσματα που έγιναν στον Πόρο. 

Η ταινία κυκλοφόρησε στις κινηματογραφικές αίθουσες τη σεζόν 1964-1965 και, κόβοντας 225.725 εισιτήρια, κατατάχθηκε στην 20ή θέση ανάμεσα σε 93 ταινίες της ίδιας σεζόν. Κυκλοφόρησε και με τη μορφή DVD στις 25 Απριλίου 2005. 

## Παραπομπές


## Εξωτερικοί σύνδεσμοι
* ''Κόσμος και κοσμάκης'' στο Cine.gr
* ''Κόσμος και κοσμάκης'' στην Ταινιοθήκη της Ελλάδος
*

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1964
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Ορέστη Λάσκου
Κατηγορία:Ταινίες σε σενάριο Γιώργου Λαζαρίδη
Κατηγορία:Ταινίες βασισμένες σε θεατρικά έργα
Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες